শহরে গ্রেফতার শ্রীলঙ্কার পাঁচ নাগরিক। ধৃতরা সকলেই প্রাক্তন লিবারেশন টাইগার্স অফ তামিল ইলমের (এলটিটিই) সদস্য ছিলেন। গোপন সূত্রে খবর পেয়ে, গতরাতে চাঁদনী চকের একটি হোটেল  হানা দেয় বউবাজার থানার পুলিস।  
 ওয়েব ডেস্ক: শহরে গ্রেফতার শ্রীলঙ্কার পাঁচ নাগরিক। ধৃতরা সকলেই প্রাক্তন লিবারেশন টাইগার্স অফ তামিল ইলমের (এলটিটিই) সদস্য ছিলেন। গোপন সূত্রে খবর পেয়ে, গতরাতে চাঁদনী চকের একটি হোটেল  হানা দেয় বউবাজার থানার পুলিস।   ধৃতদের কাছ থেকে উদ্ধার হয়েছে ভুয়ো ভারতীয় পরিচয়পত্র।তামিলনাড়ুর বাসিন্দা হিসেবে  সচিত্র ভোটার পরিচয়পত্রও পাওয়া গেছে তাদের কাছে। জাল নথিপত্র কাজে লাগিয়ে ইওরোপে পালানোর চেষ্টা করতে পারতো ধৃতরা। অনুমান পুলিসের। শ্রীলঙ্কার পাঁচজনের সঙ্গেই  গ্রেফতার করা হয়েছে তামিলনাড়ুর দুই বাসিন্দাকেও।   শ্রীলঙ্কায় এক সময়ে সন্ত্রাসবাদী কার্যকলাপের সঙ্গে জড়িত থাকলেও বছর চারেক আগে এলটিটিই-র সংগঠন ছেড়ে দেয় বলে  পুলিসি জেরায় জানিয়েছে ধৃতরা।   ইতিমধ্যেই ধৃতদের বিরুদ্ধে বিদেশি নাগরিক আইনে মামলা রুজু করা হয়েছে। শিলিগুড়ির কাছে নকশালবাড়িতে তামিলনাড়ুর এক বাসিন্দাকে জেরা করেই এদের হদিশ মেলে বলে খবর গোয়েন্দা সূত্রে।